Wat is Kersfees? - www.bybelkennis.co.za
by Coen Slabber · Published 01/12/2017 · Updated 21/12/2016
Kersfees vandag is basies twee feesvierings – 'n sekulêre en 'n godsdienstige vakansiedag. In baie van die feesvierings word Christus nie eers vermeld nie. Dit word 'n verjaardag vir die familie, vir gee en vir vrede in die wêreld. Daar is natuurlik niks hiermee verkeerd nie, maar dit is beslis nie die volle boodskap van Kersfees nie.
Kersfees is vandag 'n kommersiële noodsaaklikheid. Daarom sal dit 'n sekulêre vakansiedag bly. Die vrees is dat die ware redes vir en wortels van Kersfees mettertyd verborge vir meeste mense sal wees. Die versorging van armes tydens Kersfees is goed – ons moet onthou dat Jesus deel van 'n arm familie was.
Die samelewing word toenemend minder bewus van die historiese wortels van Kersfees. Baie van hierdie wortels is fundamentele deel van die Christelike geloof. Maar tydens Kersfees word hierdie waarhede toegankliker vir 'n groter gehoor. Om Kersfees te verstaan is om die basiese Christelike geloof – die evangelie – te verstaan.